Сегѡ̀ ра́ди и мы̀ смире́нніи къ ва́мъ притека́емъ, и умиле́ннѡ на ст҃ы́й ва́шъ ѡ́бразъ взира́юще, мо́лимъ вы̀:моли́те за ны̀ хрс̑та̀ бг҃а, я́кѡ дерзнове́ніе къ нему̀ иму́щіи, да ва́шими ст҃ы́ми мл҃твами ѿ вся́кагѡ неду́га и вре́да душе́внагѡ и тѣле́снагѡ изба́вимся, ва́мъ бо ѿ бг҃а даде́ся враче́бный да́ръ ѿ вся́кихъ скорбе́й съ вѣ́рою къ ва́мъ припа́дающыя цѣли́ти, я́коже и ѻ́наго сла́внаго му́жа ѿ тряса́вичныя болѣ́зни уврачева́сте:да и мы̀ вѣ́рніи, то́жде получи́вше, почита́емъ ва́съ, ст҃і́и мч҃нцы, толи̂ка дарова̂нія иму́щихъ ѿ хрс̑та̀ бг҃а, єму́же сла́ва, ку́пнѡ со ѻц҃е́мъ и ст҃ы́мъ дх҃омъ, всегда̀, ны́нѣ и при́снѡ и во вѣ́ки вѣкѡ́въ